Anu Anton
Anu Anton (ka Mändsalu-Õunapuu; 14. juuni 1939 Rakvere – 4. september 2002 Kose) oli eesti laulja. 1959. aastal võitis ta lauluga "Meie Mall" esimese lauluvõistluse Eesti NSVs (hilisema nimetusega Arne Oidi nimeline lauluvõistlus). Tema 1950. aastate lõpus esitatud laulud olid peamiselt Eesti autorite tehtud. 1960. aastatel esitas ta suures osas välisautorite laule, mille võõrkeelsed sõnad olid tõlgitud eesti keelde. Anu Anton suri 4. septembril 2002 Kosel ja ta maeti 5. oktoobril 2002 Pärnamäe kalmistule.